Lower Manhattan

Lower Manhattan ialah bahagian yang paling selatan di pulau Manhattan, iaitu pulau utama dan pusat perniagaan dan pentadbiran Bandar Raya New York. Lower Manhattan atau "pusat bandaraya" (downtown) sering ditakrifkan sebagai kawasan yang digariskan dengan 14th Street di utara, Sungai Hudson di barat , Sungai East di timur, dan Pelabuhan New York (juga dikenali sebagai Upper New York Bay) di selatan. Apabila memaksudkan kawasan perniagaan hilir Manhattan dan tempat-tempat sekitarnya, sempadan utaranya ditetapkan oleh jalan-jalan raya yang terletak kira-kira satu setengah batu di selatan 14th Street dan sebatu di utara hujung selatan pulau: Chambers Street dari dekat Sungai Hudson ke arah timur hingga pintu masuk dan laluan atas Jambatan Brooklyn. Dua lagi jalan raya utama juga kadang-kadang dianggap sebagai sempadan utara "Manhattan hilir" atau "pusat bandar": Canal Street, kira-kira setengah batu di utara Chambers Street, dan 23rd Street, kira-kira setengah batu di utara 14th Street. Diterajui oleh Wall Street, di Lower Manhattan, Bandar Raya New York ialah pusat kewangan dunia dan juga tempat letaknya Bursa Saham New York, bursa saham terbesar di dunia dari segi pemodalan pasaran syarikat tersenarai.

Rujukan

Pautan luar
NYU's Fales Library Downtown Collection
LowerManhattan information
A neighborhood map of Lower Manhattan (fail PDF)
Lower Manhattan Photo Gallery 

Category:Kawasan kejiranan di Manhattan
Category:Ekonomi Bandar Raya New York
Manhattan